CELEX: 52010PC0607
Language: lv
Date: 2010-10-27
Title: Priekšlikums EIROPAS PARLAMENTA UN PADOMES DIREKTĪVA, ar ko groza Direktīvu 2000/25/EK attiecībā uz noteikumiem par traktoriem, kurus laiž tirgū saskaņā ar “elastības shēmu”

|

52010PC0607

/* COM/2010/0607 galīgā redakcija - COD 2010/0301 */  Priekšlikums EIROPAS PARLAMENTA UN PADOMES DIREKTĪVA, ar ko groza Direktīvu 2000/25/EK attiecībā uz noteikumiem par traktoriem, kurus laiž tirgū saskaņā ar “elastības shēmu”  

	[pic] | EIROPAS KOMISIJA |Briselē, 27.10.2010COM(2010) 607 galīgā redakcija2010/0301 (COD)PriekšlikumsEIROPAS PARLAMENTA UN PADOMES DIREKTĪVA,ar ko groza Direktīvu 2000/25/EK attiecībā uz noteikumiem par traktoriem, kurus laiž tirgū saskaņā ar “elastības shēmu”(Dokuments attiecas uz EEZ)SEC(2010) 1252 SEC(2010) 1251PASKAIDROJUMA RAKSTS1. PRIEKŠLIKUMA KONTEKSTSDirektīvā 2000/25/EK[1], ar kuru paredz darbības, kas veicamas, lai samazinātu gāzveida un cieto daļiņu piesārņojumu emisiju no dzinējiem, kas paredzēti lauksaimniecības vai mežsaimniecības traktoriem, un ar kuru groza Padomes Direktīvu 74/150/EEK (“turpmāk direktīva”) reglamentē izplūdes gāzu maksimālo emisiju (oglekļa monoksīds (CO), ogļūdeņraži (HC), slāpekļa oksīdi (NOx) un cietās daļiņas (PM)) no dīzeļmotoriem, kas ir uzstādīti lauksaimniecības un mežsaimniecības traktoros. Šī direktīva ir saskaņota ar līdzīgu direktīvu par visurgājēju tehniku (97/68/EK).Direktīva paredz emisijas ierobežošanas posmus ar arvien stingrākām robežvērtībām un attiecīgiem izpildes datumiem. Lai jaunos motorus varētu laist tirgū, izgatavotājiem jānodrošina to atbilstība minētajām robežvērtībām.Grozot Direktīvu 2004/26/EK[2], ar Direktīvu 2005/13/EK[3] noteica pašlaik piemērojamo emisijas robežvērtību posmu – IIIA posmu, kas attiecas uz lielāko daļu dīzeļmotoru. Jaunajiem pārdotajiem traktoriem minētās robežvērtības no 2011. gada 1. janvāra pakāpeniski aizstās ar stingrākām IIIB posma robežvērtībām. Šo motoru tipa apstiprināšana sākusies 2010. gada 1. janvārī. Tā attiecas uz plašu ražoto traktoru klāstu.Lai pašlaik ražotie motori atbilstu IIIB posma robežvērtībām, tie būs ievērojami jāpārveido. Pārveidojumiem attiecībā uz motora konfigurāciju, izmēru vai svaru būs ķēdes reakcija, kas skars traktoru izgatavotājus, kuriem traktoru konstrukcija būs pilnībā jāpielāgo, lai iekļautu pārveidotos motorus. Šis process var sākties tikai tad, kad ir pilnībā pabeigta motora izstrāde. Tehnisko risinājumu izstrāde IIIB posmam atbilstošu motoru ražošanai vēl nav noslēgusies. Tādējādi traktoru izgatavotāji vēl nevar pilnībā pārveidot transportlīdzekli, kurā uzstādāms motors. Attiecībā uz dažiem traktoru tipiem IIIB posma emisijas prasības nesagādās ievērojamas problēmas, savukārt citos gadījumos IIIB posma prasībām atbilstoša motora izstrāde vēl nebūt nav pabeigta, un nepieciešama būtiska tālāka izpēte un tehnoloģiju attīstība, lai nodrošinātu tirgū laisto traktoru motoru atbilstību IIIB posma prasībām.Jauno emisijas robežvērtību nodrošināšana izgatavotājiem radīs ievērojamas atbilstības izmaksas. Šīs izmaksas ietver, piemēram, izpētes un attīstības izmaksas, iekārtu konstrukcijas pārveidošanas izmaksas, pēcapstrādes iekārtu izmaksas, dokumentācijas un marķēšanas izmaksas u.c.Sākot no 2009. gada sākuma lielāko daļu Eiropas Savienības rūpniecības nozares, kas ražo traktorus, pēkšņi un smagi skārusi globālā finanšu un ekonomikas krīze. Strauja pārdevumu samazināšanās kopumā izraisīja lielu ienākumu un pieejamā kapitāla samazināšanos, kas nepieciešami, lai finansētu tehnoloģiju pētniecību un izstrādi un lai visu jaudas kategoriju un lietojuma traktorus direktīvā noteiktajos termiņos aprīkotu ar IIIB posma prasībām atbilstošiem motoriem.Turklāt ar Direktīvu 2004/26/EK un 2005/13/EK ieviesa tā saucamo elastības shēmu [elastīguma sistēmu], lai vienkāršotu pāreju starp dažādiem emisijas posmiem. Tā traktoru izgatavotājiem vienā izplūdes gāzu emisijas robežvērtību posmā ļauj laist tirgū ierobežotu traktoru skaitu, kuri ir aprīkoti ar dzinējiem, kas joprojām atbilst iepriekšējā posma izplūdes robežvērtībām. Elastības shēma traktoru izgatavotājam dod iespēju laist tirgū 1) ierobežotu katras motoru kategorijas traktoru skaitu, kas nepārsniedz 20 % no traktoru izgatavotāja pārdevumiem gadā (aprēķina kā vidējo aritmētisko no pēdējo piecu gadu pārdevumiem Eiropas Savienībā) vai 2) fiksētu traktoru skaitu, kā paredzēts šajā direktīvā. Otra iespēja ir paredzēta maziem uzņēmumiem, kas ražo mazākus motoru apjomus.Ar pievienoto priekšlikumu risina grūtības, ar kurām saskaras izgatavotāji, saņemot IIIB posmam atbilstošu motoru apstiprinājumu un laižot šos motorus tirgū, un kuras radušās jaunu motoru izstrādes kavējumu un negaidītās finanšu krīzes dēļ. Tiek ierosināts pārveidot elastības shēmas noteikumus, paplašinot piemērošanas jomu, lai tādējādi vienkāršotu pāreju no IIIA uz IIIB emisijas posmu, un vienlaikus saglabāt izplūdes emisijas robežvērtību IIIB posma spēkā stāšanos, lai ievērotu direktīvas mērķi par gāzveida un cieto daļiņu piesārņojumu emisijas samazināšanu Eiropas Savienībā.2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTIPriekšlikuma apspriešana ar dalībvalstu pārstāvjiem un rūpniecības nozares ieinteresētajām personām notika saskaņā ar direktīvu izveidotajā Tehnikas emisijas ekspertu grupā ( GEME ) un Lauksaimniecības traktoru darba grupā ( WGAT ). Turklāt Komisija laikā no 2009. gada maija līdz jūnijam veica vērienīgu apspriešanos ar dalībvalstu iestādēm un visām attiecīgajām ieinteresētajām personām, proti, rūpniecības nozari, vides organizācijām, darba ņēmēju apvienībām. Priekšlikumā ņemts vērā: Direktīvas 97/68/EK[4] tehniskais apskats, ko sagatavojis Kopīgais pētniecības centrs (KPC) un kurā cita starpā iekļauts novērtējums par to, vai nepieciešams grozīt elastības shēmas noteikumus; neatkarīga konsultanta veikts ietekmes novērtējums[5] par KPC Tehniskā apskata projektā ierosināto politikas risinājumu ietekmi; papildu pētījums par KPC Tehniskā apskata risinājumu ietekmi, tostarp par sekām, ko elastības shēmas grozījumi rada MVU.3. PRIEKŠLIKUMA JURIDISKIE ASPEKTIDirektīvas 2000/25/EK, kā arī šā grozījumu priekšlikuma mērķis ir sniegt ieguldījumu traktoru iekšējā tirgus nevainojamas darbības nodrošināšanā, vienlaikus aizsargājot cilvēku veselību un vidi. Juridiskais pamats tādējādi ir LESD 114. pants.Ar priekšlikumu paredzēts Direktīvā 2000/25/EK veikt šādus grozījumus:pārejas periodā starp IIIA un IIIB emisijas posmu to motoru skaitu, ko laiž tirgū saskaņā ar elastības shēmu, katrā motoru kategorijā palielināt no 20 % līdz 50 % no traktoru izgatavotāja gadā pārdoto iekārtu daudzuma un pielāgot maksimālo motoru skaitu, kurus atļauts laist tirgū saskaņā ar elastības shēmas alternatīvo iespēju. Šis pasākums būs spēkā līdz 2013. gada 31. decembrim.4. IETEKME UZ BUDŽETUPriekšlikums neietekmē Kopienas budžetu.5. PAPILDU INFORMĀCIJA2010/0301 (COD)PriekšlikumsEIROPAS PARLAMENTA UN PADOMES DIREKTĪVA,ar ko groza Direktīvu 2000/25/EK attiecībā uz noteikumiem par traktoriem, kurus laiž tirgū saskaņā ar “elastības shēmu”EIROPAS PARLAMENTS UN EIROPAS SAVIENĪBAS PADOME,ņemot vērā Līgumu par Eiropas Savienības darbību un it īpaši tā 114. pantu,ņemot vērā Eiropas Komisijas priekšlikumu[6],pēc tiesību akta projekta nosūtīšanas valstu parlamentiem,ņemot vērā Eiropas Ekonomikas un sociālo lietu komitejas atzinumu[7],ņemot vērā Reģionu komitejas atzinumu[8],rīkojoties saskaņā ar parasto likumdošanas procedūru,tā kā:1.  Eiropas Parlamenta un Padomes 2000. gada 22. maija Direktīva 2000/25/EK, ar kuru paredz darbības, kas veicamas, lai samazinātu gāzveida un cieto daļiņu piesārņojumu emisiju no dzinējiem, kas paredzēti lauksaimniecības vai mežsaimniecības traktoriem, un ar kuru groza Padomes Direktīvu 74/150/EEK[9], reglamentē izplūdes gāzu emisiju no motoriem, kas uzstādīti lauksaimniecības un mežsaimniecības traktoros. Pašlaik ir spēkā emisijas robežvērtību IIIA posms, un to lielākoties piemēro kompresijaizdedzes motoru tipa apstiprināšanā. Direktīvā paredzēts, ka minētās robežvērtības aizstās ar stingrākām IIIB posma robežvērtībām, kas attiecībā uz laišanu tirgū pakāpeniski stāsies spēkā pēc 2011. gada 1. janvāra un attiecībā uz minēto motoru tipa apstiprinājumu – pēc 2010. gada 1. janvāra. IV posms ar stingrākām robežvērtībām nekā IIIB posmā attiecībā uz minēto motoru tipa apstiprinājumu pakāpeniski stāsies spēkā no 2013. gada 1. janvāra un attiecībā uz laišanu tirgū – no 2014. gada 1. janvāra.2.  Pāreja uz IIIB posmu saistīta ar pakāpenisku tehnoloģijas nomaiņu, kam nepieciešamas ievērojamas īstenošanas izmaksas, lai pārveidotu motoru konstrukciju un izstrādātu sarežģītus tehniskus risinājumus. Pāreja, ko likumdevējs noteicis 2005. gadā, sakrīt ar attiecīgās nozares ekonomisko lejupslīdi, un tādēļ ražošanas nozarei ir grūtības finansēt īstenošanas izmaksas, kuras nepieciešamas, lai pielāgotos jaunajām tiesību aktu prasībām.3.  Ar Direktīvu 2000/25/EK izveido elastības shēmu, lai ļautu traktoru izgatavotājiem laikā starp diviem emisijas posmiem iepirkt noteiktu daudzumu motoru, kas neatbilst spēkā esošajām emisijas robežvērtībām, bet ir apstiprināti saskaņā ar iepriekšējā posma emisijas robežvērtību prasībām.4.  Kopš 2005. gada Direktīvas 2000/25/EK 4. panta 8. punktā paredzēts pārbaudīt, vai IIIB un IV posma robežvērtībām jāpiemēro papildu elastība. Lai rūpniecības nozarei vienkāršotu pāreju uz nākamo posmu, jāpielāgo elastības shēmas piemērošanas nosacījumi.5.  Pārejas periodā no IIIA uz IIIB posmu to motoru daudzums, kurus laiž tirgū saskaņā ar elastības shēmu, jāpalielina no 20 % līdz 50 % no traktoru izgatavotāja gadā pārdoto tādu traktoru daudzuma, kuros ir attiecīgās kategorijas motori. Turklāt attiecīgi jāpielāgo alternatīvā iespēja – maksimālais motoru skaits, ko atļauts laist tirgū saskaņā ar elastības shēmu.6.  Tādēļ atbilstīgi jāgroza Direktīva 2000/25/EK.7.  Ar šajā direktīvā noteiktajiem pasākumiem risināmas pagaidu grūtības, ar kurām saskaras ražošanas nozare, un šie pasākumi jāattiecina vienīgi uz pārejas periodu starp IIIA un IIIB posmu, nosakot to beigu termiņu 2013. gada 31. decembrī,IR PIEŅĒMUŠI ŠO DIREKTĪVU.1. pantsAr šo Direktīvu 2000/25/EK groza šādi:1. Direktīvas 3.a pantā pievieno šādu daļu: “Elastības shēmu saskaņā ar IV pielikuma 1.2., 1.2.1. un 1.2.2. punkta noteikumiem piemēro vien pārejas periodā starp IIIA un IIIB posmu, un tās beigu termiņš ir 2013. gada 31. decembris.”2. Direktīvas IV pielikuma 1. iedaļu aizstāj ar šīs direktīvas I pielikuma tekstu.2. pantsTransponēšana1. Dalībvalstis vēlākais līdz [12 mēneši pēc direktīvas publicēšanas] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmu Komisijai šo noteikumu tekstu.Tās piemēro minētos noteikumus no [diena, mēnesis, gads = nākamā diena pēc to transponēšanas beigu datuma].Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka to, kā izdarīt šādas atsauces.2. Dalībvalstis dara zināmu Komisijai to dalībvalsts aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī .4. pantsŠī direktīva ir adresēta dalībvalstīm.[…], […]Eiropas Parlamenta vārdā Padomes vārdāpriekšsēdētājs priekšsēdētājs […] […]I PIELIKUMSDirektīvas IV pielikuma 1. iedaļu aizstāj ar šādu iedaļu:“1. MOTORU UN TRAKTORU IZGATAVOTĀJU RĪCĪBA8.  Traktoru izgatavotājs, kas vēlas izmantot elastības shēmu, savai apstiprinātājai iestādei lūdz atļauju laikposmā starp diviem emisijas posmiem, izņemot pārejas periodu starp IIIA un IIIB posmu, laist tirgū vai iegadāties no saviem motoru piegādātājiem noteiktus daudzumus 1.1.1. un 1.1.2. punktā aprakstīto motoru, kuri neatbilst spēkā esošajām emisijas robežvērtībām, bet ir apstiprināti saskaņā ar iepriekšējā posma emisijas robežvērtību prasībām.9.  Motoru skaits, ko laiž tirgū saskaņā ar elastības shēmu, nevienā motoru kategorijā nepārsniedz 20 % no traktoru izgatavotāja gadā pārdoto tādu traktoru daudzuma, kuriem ir attiecīgās kategorijas motori (ko aprēķina kā pēdējo 5 gadu pārdošanas apjoma vidējo rādītāju Savienības tirgū.) Ja traktoru izgatavotājs ir laidis Savienības tirgū traktorus mazāk nekā 5 gadus, tad vidējo rādītāju aprēķina, pamatojoties uz faktisko laikposmu, kurā traktoru izgatavotājs ir laidis traktorus Savienības tirgū.10.  Alternatīva iespēja 1.1.1. punktā minētajai ir tāda, ka traktoru izgatavotājs var lūgt, lai viņa motoru piegādātājiem tiktu dota atļauja saskaņā ar elastības shēmu laist tirgū fiksētu motoru skaitu. Motoru skaits konkrētās motoru kategorijās nepārsniedz šādus rādītājus:Motoru kategorija (kW) | Motoru skaits |19-37 | 200 |37-75 | 150 |75-130 | 100 |130-560 | 50 |11.  Pārejas periodā starp IIIA un IIIB posmu traktoru izgatavotāji, kas vēlas izmantot elastības shēmu, savai apstiprinātājai iestādei lūdz atļauju periodā starp diviem emisijas posmiem laist tirgū vai iegadāties no saviem motoru piegādātājiem noteiktus daudzumus 1.2.1. un 1.2.2. punktā aprakstīto motoru, kuri neatbilst spēkā esošajām emisijas robežvērtībām, bet ir apstiprināti saskaņā ar iepriekšējā posma emisijas robežvērtību prasībām.12.  Motoru skaits, ko laiž tirgū saskaņā ar elastības shēmu, nevienā motoru kategorijā nepārsniedz 50 % no traktoru izgatavotāja gadā pārdoto tādu traktoru daudzuma, kuriem ir attiecīgās kategorijas motori (ko aprēķina kā pēdējo 5 gadu pārdošanas apjoma vidējo rādītāju Savienības tirgū.) Ja traktoru izgatavotājs ir laidis Savienības tirgū traktorus mazāk nekā 5 gadus, vidējo rādītāju aprēķina, pamatojoties uz faktisko laikposmu, kurā traktoru izgatavotājs ir laidis traktorus Savienības tirgū.13.  Alternatīva iespēja 1.2.1. punktā minētajai ir tāda, ka traktoru izgatavotājs var lūgt, lai viņa motoru piegādātājiem tiktu dota atļauja saskaņā ar elastības shēmu laist tirgū fiksētu motoru skaitu. Motoru skaits konkrētās motoru kategorijās nepārsniedz šādus rādītājus:Motoru kategorija (kW) | Motoru skaits |37-56 | 200 |56-75 | 175 |75-130 | 250 |130-560 | 125 |14.  Traktoru izgatavotājs pieteikumā apstiprinātājai iestādei iekļauj šādu informāciju:a) marķējuma paraugu, kas piestiprināms katram traktoram, kuram uzstādīts saskaņā ar elastības shēmu tirgū laists motors. Uz marķējuma ir šāds teksts: “TRAKTORA NR. … (traktoru secībā) NO … (kopējais traktoru skaits attiecīgajā jaudas diapazonā) AR MOTORA NR. … UN TIPA APSTIPRINĀJUMA (Dir. 2000/25/EK) NR. …” unb) papildu marķējuma paraugu, kas piestiprināms motoram, uz kura ir šā pielikuma 2.2. punktā minētais teksts.15.  Traktoru izgatavotājs saistībā ar elastības shēmas īstenošanu apstiprinātājai iestādei sniedz jebkuru informāciju, ko tā pieprasa lēmuma pieņemšanas nolūkā.16.  Traktoru izgatavotājs reizi sešos mēnešos iesniedz apstiprinātājām iestādēm katrā dalībvalstī, kur attiecīgais traktors vai motors ir laists tirgū, ziņojumu par izmantoto elastības shēmu īstenošanu. Ziņojumā iekļauj kumulatīvus datus par motoru un traktoru skaitu, kas laisti tirgū saskaņā ar elastības shēmu, motoru un traktoru sērijas numurus un dalībvalstis, kurās traktors nodots ekspluatācijā. Šo procedūru turpina, kamēr turpinās elastības shēma.”FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS1. PRIEKŠLIKUMA NOSAUKUMSPriekšlikums Eiropas Parlamenta un Padomes Direktīvai, ar ko groza Direktīvu 2000/25/EK attiecībā uz noteikumiem par traktoriem, ko laiž tirgū saskaņā ar elastības shēmu2. BUDŽETA POZĪCIJASNodaļa un pants: nepiemēroAttiecīgajam gadam budžetā paredzētā summa:3. FINANSIĀLĀ IETEKME( Priekšlikumam nav finansiālas ietekmes4. KRĀPŠANAS APKAROŠANAS PASĀKUMINepiemēro5. CITAS PIEZĪMESNav[1] OV L 173, 12.7.2000., 1. lpp.[2] OV L 225, 25.6.2004., 3. lpp.[3] OV L55, 1.3.2005., 35. lpp.[4] Tehniskā apskata galīgā ziņojuma projekts ir pieejams NRMM tīmekļa lappusē Europa tīmekļa vietnē: http://ec.europa.eu/enterprise/mechan_equipment/emissions/2007tecrew_dfr.pdf.[5] ARCADIS N.V. ietekmes novērtējuma pētījuma galīgais ziņojums ir pieejams NRMM tīmekļa lappusē Europa tīmekļa vietnē: http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf.[6] OV C […], […], […] lpp.[7] OV C […], […], […] lpp.[8] OV C […], […], […] lpp.[9] OV L 173, 12.7.2000., 1. lpp.